Valentínska kvapka krvi Košice

 Hlavnou myšlienkou 26. ročníka kampane **Valentínskej kvapky krvi** je jednoduchý slogan **„Je to v našich rukách“.**

Kampaň sa začína **15. februára 2021 a potrvá do 19. marca 2021**. Cieľom kampane je tak ako po minulé roky rozširovať nových darcov krvi a pripomenúť dôležitosť darovania krvi, ktorá je skutočným „darom života“ a spolupatričnosti.

 Budeme veľmi radi ak aj vzhľadom na danú situáciu oslovíte Vašich študentov, pedagógov ako aj ostatných zamestnancov, známych alebo príbuzných, ktorí by darovaním krvi mohli pomôcť iným.

Vzhľadom na mimoriadnu situáciu spôsobenú pandémiou COVID-19 sú mobilné odbery krvi zrušené. **Krv je možné darovať iba na odberových pracoviskách**. Ak sa rozhodnete darovať krv **je potrebné sa vopred objednať na presný dátum a čas**, aby sa predišlo zhromažďovaniu väčšieho počtu ľudí na jednom mieste.

Pri väčších skupinách záujemcov o darovanie krvi kontaktujte buď jednotlivé pracoviská alebo sa skontaktujte s nami ([kosice@redcross.sk](mailto:kosice@redcross.sk) : p. Tabačko tel. číslo **0948 123 371**) a konkrétny termín darovania dohodneme spolu s odberovým miestom.

Kontakty na odberové pracoviská:

        **NTS SR** pracovisko Košice, Trieda SNP 1, Košice,

o   **kontakt pre objednanie:** 0910 833 191

o    **odberové dni:** pondelok, streda, štvrtok, piatok od 07:00 do 14:00

                                                   utorok od 07:00 do 17:00

        **HTO** Nemocnica Agel, Vstupný areál USS, Košice-Šaca,

o   **kontakt:** 055/7234 773

o   **odberové dni:** pondelok, streda, štvrtok, piatok od 6:30 do 11:00

**Protiepidemiologické opatrenia súvisiace s darovaním krvi:**

* darca musí mať ochranné rúško alebo jeho náhradu,
* pri vstupe na odberové miesto si vydezinfikovať ruky následne mu bude odmeraná teplota,
* pred bežným postupom darovania krvi každý darca najprv vyplní tzv. checklist – vstupný skríning darcu krvi k obmedzeniu rizika infekcie COVID-19,
* darca, ktorý prekonal infekciu spôsobenú koronavírusom  COVID-19,  môže znovu darovať krv 14 dní po vyliečení a negatívnom výsledku testovania na koronavírus,
* darca, ktorý podstúpil očkovanie proti ochoreniu COVID-19, môže znovu darovať krv najskôr 14 dní po očkovaní.
* v prípade, že sa u darcu objavia príznaky respiračného ochorenia alebo zvýšená teplota nad 37°C v priebehu 14 dní po darovaní krvi alebo jej zložiek, neodkladne to oznámi pracovisku, kde daroval krv.

 V prílohe Vám zasielame oficiálnu tlačovú správu a plagáty kampane v elektronickej podobe. V prípade otázok nás neváhajte kontaktovať.

S pozdravom

**Ing. Zuzana Jusková MBA riaditeľka územného spolku** Slovenského Červeného kríža **Košice- mesto** Komenského 19, 040 01 Košice, **e-mail**: [zuzana.juskova@redcross.sk](mailto:zuzana.juskova@redcross.sk)

**mobil:** +421/903 558 933 [www.redcross.sk](http://www.redcross.sk/)